Diari Oficial de la Generalitat Valenciana


Sumari del DOGV 6635, del 21-10-2011 (2011/10875)

ORDRE 4/2011, de 14 d'octubre, de la Conselleria d'Infraestructures, Territori i Medi Ambient, per la qual s'aprova la fitació parcial del camí ramader assegador Real d'Almansa que afecta el tram comprés entre l'assegador de la Noguera i l'assegador de Carboneras, al terme municipal de Villena.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/10/14/4/dof/vci/html**

### Dades del document

Número de DOGV
:   6635

Data del DOGV
:   21-10-2011

Secció del DOGV
:   I. DISPOSICIONS GENERALS

Número del document
:   2011/10360


Data del document
:   14-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

ORDRE 4/2011, de 14 d'octubre, de la Conselleria d'Infraestructures, Territori i Medi Ambient, per la qual s'aprova la fitació parcial del camí ramader assegador Real d'Almansa que afecta el tram comprés entre l'assegador de la Noguera i l'assegador de Carboneras, al terme municipal de Villena. [2011/10285]  
Vista l'Ordre de 10 de juny de 1997, de la llavors Conselleria d'Economia, Hisenda i Administració Pública, per la qual s'aprova la delimitació parcial del camí ramader assegador Real d'Almansa, en el tram de 19.827 metres de longitud que discorre des d'El Ojuelo, a el terme municipal de Villena (Alacant), fins a la Casita de Miramar, al terme municipal de Salinas (Alacant), que es publica en el Diari Oficial de la Generalitat Valenciana número 3045, de 29 de juliol de 1997. Així mateix, s'acorda la pràctica de la fitació, d'acord amb la proposta de delimitació parcial i plànols que consten en l'expedient de delimitació i les característiques de la qual són les següents:  
Longitud que s'ha de fitar: 6.007,02 m.  
Amplària legal: 75 m.  
Superfície que s'ha de fitar: 450.526,7 m2.  
Aquesta delimitació s'ajusta a la classificació dels camins ramaders del terme municipal de Villena, que s'aprova mitjançant l'Ordre ministerial de data 24 de gener de 1963 i es publica en el Butlletí Oficial de l'Estat núm. 30, de 4 de febrer de 1963, i en el Butlletí Oficial de la Província d'Alacant núm. 40, de 16 de febrer de 1963.  
Durant la tramitació de l'expedient s'han efectuat les actuacions procedents que consten en aquest. Es dóna publicitat reglamentària a l'acte de la fitació, i s'informa a les persones interessades; es comunica per escrit als limítrofs afectats el domicili conegut dels quals és facilitat pel Servei de Cadastre de Rústica del Ministeri d'Hisenda, i s'insereix l'anunci d'inici de les operacions de fitació en el Diari Oficial de la Comunitat Valenciana número 6300, de 30 de juny de 2010; igualment es comunica als organismes i col·lectius interessats. En aquest anunci es fixa com a data de començament dels treballs d'execució material de la fitació el dia 3 d'agost de 2010. Així mateix, mitjançant edictes es va exposar l'anunci de començament de les operacions de delimitació en el tauler d'anuncis de l'Ajuntament de Villena.  
  
La descripció dels treballs de fitació, com també de qualsevol circumstància rellevant ha quedat reflectida en les actes de fitació parcial, de dates 3 d'agost de 2010, 23 de setembre, 14 d'octubre i 14 de desembre de 2010.  
Finalitzades aquestes operacions, el tècnic instructor formula la proposta de fitació parcial, de data gener de 2011, l'anunci de la qual es publica el Butlletí Oficial de la Província d'Alacant número 41, d'1 de març de 2011, i s'estableix el termini d'un mes des de la publicació perquè les persones interessades puguen interposar les al·legacions o reclamacions oportunes.  
Així mateix, es compleix el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i de procediment administratiu comú, s'informa tots els afectats del camí ramader de l'exposició al públic del referit expedient, i se'ls atorga un termini de 15 dies per a al·legar i presentar tots els documents i justificants que estimen pertinents.   
  
Van presentar al·legacions Pilar Aparicio Botello, Manuel Pérez Aparicio i Julián Pérez Aparicio i Gustavo Antonio Ruiz Alonso, en representació de Pedro Mejías Real, el contingut de les quals s'indica més avant en aquesta ordre.  
Vist l'informe del tècnic instructor, de data 10 de juny de 2011, favorable a l'aprovació de la fitació parcial del camí ramader assegador Real d'Almansa en el tram comprés entre l'assegador de la Noguera i l'assegador de Carboneras, al terme municipal de Villena.  
  
La descripció del tram fitat, d'acord amb la proposta de fitació parcial, de gener 2011, i plànols que figuren en l'expedient és la següent:  
  
Longitud fitada: 6.007,02 metres  
Amplària: 75,00 metres  
Superfície fitada: 450.526,7 metres quadrats  
Tipus de fites: fites de segon ordre i claus amb volandera  
  
Així mateix, es desestimen les al·legacions de les persones interessades, el contingut de les quals s'indica més avant en aquesta ordre.  
Vista la proposta del director territorial d'Alacant, de data 20 de juny de 2011, en la qual proposa l'aprovació de la fitació parcial del camí ramader esmentat, d'idèntic sentit a l'informe indicat anteriorment, rebuda, juntament amb l'expedient de delimitació parcial, en la Conselleria en data 21 de juny de 2011.  
Vistos els informes del Servei de Gestió Forestal, de dates 11 i 19 de juliol de 2011, favorables a l'aprovació de la fitació parcial del camí ramader referit, en els termes expressats en la proposta del director territorial d'Alacant de data 20 de juny de 2011, una vegada comprovada que la tramitació de l'expedient de fitació FOVARIOS 3/2010 per part de la Direcció Territorial d'Alacant és concorde amb la legislació vigent.  
Vista la proposta de resolució del director general del Medi Natural de data 20 de juliol de 2011, d'aprovació de la fitació parcial del camí ramader assegador Real d'Almansa que afecta el tram comprés entre l'assegador de la Noguera i l'assegador de Carboneras, al terme municipal de Villena, en els termes exposats en la proposta de fitació parcial del director territorial d'Alacant, de data 20 de juny de 2011.  
  
Analitzada la documentació escrita i gràfica d'aquest expedient es constata que a la proposta de fitació parcial, gener 2011, s'han presentat les següents al·legacions, que es resumeixen a continuació:  
  
- Pilar Aparicio Botello, Manuel Pérez Aparicio i Julián Pérez Aparicio al·leguen:   
Que Francisca Conca Pérez va presentar definició cartogràfica del traçat actual i del proposat per a inici de l'expedient de canvi de traçat en resposta a la notificació rebuda per aquesta Administració relativa a expedient obert esmentat.   
I els recurrents han modificat la proposta que es va presentar a l'expedient anteriorment mencionat per la Sra. Conca per a crear un traçat més rectilini i homogeni sense perjudici al camí ramader, i sol·liciten que s'incorpore a aquest. Així mateix, presenten un plànol amb la proposta de canvi de traçat del camí ramader al seu pas per les parcel·les 206 i 207 del polígon 17 del terme de Villena, d'acord amb l'article 11 de la Llei de camins ramaders vigent.  
A aquesta al·legació es respon:  
Que no pertoca, per quant en aquest expedient FOVARIOS 3/2010 ens trobem davant d'un procediment administratiu de fitació que ha de ser conforme i respectar la delimitació, sense que es puga en aquest tràmit modificar el camí ramader. Una vegada acabat aquest procediment amb caràcter favorable, podria donar-se pas a una possible desafectació dels terrenys en qüestió, pas ineludible per a dur a terme la modificació de traçat, expedient diferent del que ens ocupa.  
  
- Gustavo Antonio Ruiz Alonso, en representació de Pedro Mejías Real, al·lega:  
1. Sol·licita per escrit un CD amb documentació que no va ser trobat en revisar l'expedient de fitació en el període d'audiència pública. Així mateix, demana un certificat que determine si aquest es troba en el referit expedient. Tot això, sense que fins a la data d'aquesta al·legació, 7 de març de 2011, s'haja obtingut el que sol·licita.   
  
A aquesta al·legació cal ressenyar, tal com refereix el tècnic instructor en data 10 de juny de 2011, que amb data 9 de març i registre d'eixida núm. 10142, es va enviar escrit a l'al·legant en el qual es recordava que l'expedient es trobava en exposició pública, segons se li havia comunicat mitjançant notificació personal, a partir de l'endemà a la publicació de l'anunci en el Butlletí Oficial de la Província d'Alacant, que va ser el dia 1 de març, per la qual cosa la proposta de fitació es trobaria en exposició pública fins al dia 2 d'abril. (?)  
  
A més, es va adjuntar a escrit esmentat un CD-ROM amb els documents sol·licitats el dia 22 de febrer de 2011, amb registre d'entrada núm. 6655.  
2. Manifesta: Que ha efectuat consulta en l'Ajuntament de Villena, on es va constatar que tampoc estava el referit CD, com acredita mitjançant certificat d'aquella Administració que adjunta a l'al·legació.   
  
A aquesta al·legació cal indicar, tal com refereix l'informe de l'instructor, de data 10 de juny de 2011, pel que fa al fet que el recurrent ha dut a terme les tasques de consulta en l'Ajuntament de Villena, on es va constatar que tampoc constava el referit CD, com acredita mitjançant certificat d'aquella Administració, que adjunta a l'al·legació, significar que tant del contingut de l'edicte exposat en l'Ajuntament de Villena, de data 14 de febrer i registre d'eixida núm. 6058 com de l'anunci de l'exposició pública que apareix el Butlletí Oficial de la Província d'Alacant número 41, de data 1 de març, i de la notificació personal per a audiència pública, de data 7 de febrer i registre d'eixida núm. 5551, es desprén de forma clara que a l'Ajuntament de Villena es troba únicament la proposició de fitació i que l'expedient complet pot consultar-se en els serveis territorials esmentats. A més, en l'índex de l'expedient pot comprovar-se que la proposició es correspon amb l'apartat 4.3, proposició de fitació, mentre que el mencionat CD pertany a l'apartat 3.1, documentació administrativa.  
  
3. Que, pel fet de no haver desplegament reglamentari de la Llei 3/1995 a la Comunitat Valenciana, s'apliquen els preceptes de desenvolupament del Reial decret 2876/1978 que no s'oposen al que estableix la Llei 3/1995, i que s'han vulnerat preceptes d'aplicació del Reial decret esmentat, la qual cosa li ha ocasionat indefensió, a l'actual propietari limítrof, atés que considera que l'administració no ha donat audiència al titular afectat en les condicions establides.  
A aquesta al·legació, cal recordar que en la Llei 3/1995, de camins ramaders, en la disposició derogatòria única diu que «Queda derogada la Llei 22/1974, de 27 de juny, de camins ramaders, i el Reial decret 2876/1978, de 3 de novembre, pel qual s'aprova el Reglament dels camins ramaders, com totes les disposicions del mateix rang o d'un rang inferior que s'oposen al que estableix aquesta llei».  
4. Que en atenció a l'article 62 de la Llei 30/1992, de 26 de novembre, de règim jurídic de les administracions públiques i del procediment administratiu comú, es declare la nul·litat de ple dret del tràmit d'audiència practicat en aquest expedient, per quant s'ha prescindit totalment i absolutament del procediment legalment establit en ometre's els documents essencials que permeten examinar l'expedient i presentar al·legacions, amb la conseqüència implícita de l'evident indefensió causada als interessats.   
A aquesta al·legació, cal tornar a incidir en l'escrit enviat per aquesta Administració amb data 9 de març i registre d'eixida núm. 10427 en el qual se li concedeixen 15 dies d'audiència a partir de la recepció i en el qual s'adjuntava CD-ROM amb els documents sol·licitats mitjançant la sol·licitud presentada el dia 22 de febrer de 2011, amb registre d'entrada núm. 6655, i no hi ha lloc, per tant, a la indefensió descrita.  
5. Posteriorment, mitjançant dos escrits presentats en data 22 de març de 2011, amb registres d'entrada núm. 11107 i 11891, idèntics a excepció que el segon adjunta una fotocòpia d'una escriptura de compravenda entre el Sr. Mejías (adquirent) i el Sr. Marcos Domínguez, sol·licita la nul·litat de l'expedient de delimitació del camí ramader assegador Real d'Almansa, tram El Ojuelo - Casita de Miramar, al terme municipal de Villena, per entendre que no va ser notificat al Sr. Marcos Domínguez, venedor de la parcel·la de la qual és propietari actualment el Sr. Mejías i de la qual semblen ser les fotocòpies de les escriptures aportades. Presenta motius que al·ludeixen «indefensió» i «escriptura lliure de càrregues?».  
A aquesta al·legació, cal dir que l'administració ha actuat en aquest expedient de fitació d'acord amb el que estableix la Llei 30/1992, de 26 de novembre, de règim jurídic de les administracions públiques i del procediment administratiu comú, és a dir, amb subjecció a la legislació vigent i amb totes les garanties administratives.  
  
6. Amb data 24 de març de 2011, tenen entrada en el Registre de la Direcció Territorial d'Alacant més al·legacions, que reiteren la nul·litat de l'Ordre de 10 de juny de 1997, per la qual es va aprovar la delimitació del camí ramader assegador Real d'Almansa, basant-se en el fet que es va prescindir totalment i absolutament del procediment en no haver-li sigut notificat l'expedient de delimitació, titular registral de la parcel·la 125 del polígon 16 del terme municipal de Villena, ja que la finca la va adquirir el Sr. Mejías Real al Sr. Marcos Domínguez el 9 de novembre de 2009, després que es dictara l'ordre que va aprovar la delimitació, i no va poder tenir coneixement de la realització d'aquest.   
A aquesta al·legació cal assenyalar que totes les al·legacions que realitza el recurrent sobre la delimitació del camí ramader aprovat mitjançant l'ordre, que constitueix el títol per a la pràctica de la fitació d'aquest, ressenyar que no s'han de tenir en compte, atés que no és el moment processal oportú.  
En la fase de fitació no cap al·legar contra la delimitació, això tan sols seria possible si la fitació s'haguera apartat d'aquesta, de conformitat amb el que disposen els articles 8 i 9 de la Llei 3/1995, de camins ramaders.  
Per tant, els escrits al·legant contra la delimitació per qualsevol altre motiu no poden entendre's com a al·legació a l'expedient de fitació.   
  
L'acte la nul·litat del qual es pretén, és a dir, la delimitació aprovada mitjançant l'Ordre de la Conselleria d'Economia, Hisenda i Administració Pública de 10 de juny de 1997, en una longitud de 19.927 metres, que discorre entre els paratges de Los Ojuelos i la Casita de Miramar, publicat en el DOGV de 29 de juliol de 1997, és previ a l'expedient que es tramita, la fitació.   
Tal com ressenya l'informe de l'instructor de l'expedient de la fitació, de data 10 de juny de 2011, aquesta delimitació va ser recorreguda, i hi va dictar sentència la secció 1a de la Sala Contenciosa Administrativa del Tribunal Superior de Justícia de la Comunitat Valenciana, de data 3 de setembre de 2001, a favor de la Generalitat, que declara ferma l'ordre dictada per la Conselleria.  
Per consegüent, l'expedient de delimitació ja és ferm en via administrativa, per la qual cosa no escau concedir recursos administratius sobre aquest. Ni tan sols, en aquest cas, l'exercici de les accions civils sobre drets relatius a terrenys inclosos en el domini públic delimitat, ja que prescriuen al cap de cinc anys, computats a partir de la data de l'aprovació de la delimitació.  
No obstant això, en l'informe de l'instructor de l'expedient, de data 10 de juny de 2011, es contesta cadascuna de les al·legacions del recurrent sobre la delimitació del camí ramader.  
7. A més, amb dates 29 i 30 de març de 2011, tenen entrada escrits del recurrent, en els quals sol·licita la suspensió de la fitació perquè l'execució d'aquesta causaria notoris perjudicis de difícil reparació i que s'òbriga un nou període de tràmit d'audiència i presentació d'al·legacions.  
A aquesta al·legació cal indicar, tal com refereix l'instructor de l'expedient en l'informe ja citat, que tenint en compte que els terrenys del camí ramader no afecten la parcel·la del sol·licitant i que sobre el camí ramader no hi ha construccions o no es preveuen, difícilment es pot causar cap dany i, encara que no fóra així, el Sr. Mejías posseeix la mateixa superfície registral que cadastral 1,3418 ha, motiu aquest que comporta també desestimar aquest perjudici.  
I quant a la sol·licitud d'obertura d'un nou període d'al·legacions, no és procedent aquesta per quant l'interessat i el seu representant han presentat cinc escrits, per la qual cosa s'entén que han realitzat quantes al·legacions han considerat convenients en defensa dels seus drets.  
  
8. Amb data 26 d'abril de 2011, té entrada un altre escrit, en el qual sol·licita que s'indique si la resolució de data 13 d'abril de 2011 és o no definitiva en via administrativa, com també l'expressió dels recursos que escaiguen, l'òrgan davant el qual hagen de presentar-se i el termini.  
A aquesta al·legació, us informem que aquest escrit no és una resolució sinó la contestació als vostres escrits presentats amb data 22 de març de 2011 i que corresponien a la fase d'al·legacions a l'expedient de fitació parcial de l'assegador Real d'Almansa.   
L'escrit que el recurrent denomina erròniament resolució, és la contestació de l'enginyer tècnic instructor a totes i cadascuna de les argumentacions que realitza el representant del Sr. Mejías en el tràmit d'audiència. Que, posteriorment, es reflecteix en el seu informe de data 10 de juny de 2011 i en la proposta de resolució del director territorial d'Alacant, de data 20 de juny de 2011.  
Per tot això, la fitació parcial realitzada per l'enginyer instructor, de data gener 2011, és concorde amb la legislació vigent, en concret, s'ha realitzat segons disposa l'article 9 de la Llei 3/1995, de 23 de març, de camins ramaders, que defineix la fitació com el procediment administratiu per raó del qual, una vegada aprovada la delimitació, es determinen els límits del camí ramader i se senyalitzen amb caràcter permanent sobre el terreny.   
La fitació d'un camí ramader constitueix un exercici de la potestat administrativa que competeix a la Comunitat Autònoma en defensa de la integritat de la mateixa segons el que disposen els articles 3 i 5 de la Llei 3/1995, de 23 de març, de camins ramaders.  
Vist l'informe de l'Advocacia General de la Generalitat, de data 23 d'agost de 2011, remés a la Direcció de Medi Natural en data 25 d'agost de 2011.  
Vistos els preceptes legals citats i la resta de concordant i pertinent aplicació, per raó del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat (DOCV núm. 6549, de 22.06.2011), que efectua l'assignació de competències per conselleries, i fent ús de les atribucions que, com titular del departament a què es troba adscrit el bé, i la titularitat del qual tinc per raó de l'article 1 del Decret 11/2011, de 28 de juliol de 2011, del president de la Generalitat, pel qual es nomenen consellers, secretària i portaveu del Consell (DOCV núm. 6576, de 29.07.2011),  
  
ORDENE  
  
Article 1  
Aprovar la fitació parcial del camí ramader assegador Real d'Almansa que afecta el tram comprés entre l'assegador de la Noguera i l'assegador de Carboneras, al terme municipal de Villena, en els termes exposats en la proposta de fitació parcial del director territorial d'Alacant, de data 20 de juny de 2011, i les característiques de la qual són les següents:  
Longitud fitada: 6.007,02 metres.  
Amplària: 75 metres.  
Superfície fitada: 450.526,7 metres quadrats.  
Tipus de fites: fites de segon ordre i claus amb volandera.  
  
  
Article 2  
Desestimar les al·legacions presentades per Pilar Aparicio Botello, Manuel Pérez Aparicio i Julián Pérez Aparicio i les de Gustavo Antonio Ruiz Alonso, en representació de Pedro Mejías Real, en els termes exposats en aquesta ordre.  
  
  
DISPOSICIÓ FINAL  
  
Única  
Aquesta ordre entrarà en vigor l'endemà de ser publicada en el Diari Oficial de la Comunitat Valenciana.  
  
València, 14 d'octubre de 2011  
  
La consellera d'Infraestructures, Territori I Medi Ambient,  
ISABEL BONIG TRIGUEROS


Còpia Permalink ELI